Fushata e mjekëve për të bindur amerikanët të vaksinohen ndaj koronavirusit 
Mjekët po përpiqen të bindin skeptikët se vaksina është e sigurtë 
Dy vjet më parë, në janar 2019, Organizata Botërore e Shëndetësisë tha se hezitimi për t’u vaksinuar ishte ndër 10 kërcënimet më të mëdha për shëndetin global. Kjo ishte para se COVID-19 të përhapej në të gjithë globin. Mjekët tashmë po punojnë për ta kapërcyer këtë hezitim. Edhe pse shkencëtarët shpejtuan për të gjetur një vaksinë, bindja e njerëzve për t’u vaksinuar mund të jetë një problem. Dy sondazhe të fundit - një nga Qendra Kërkimore Pew dhe tjetra nga Gallup - vendosin numrin e amerikanëve që nuk dëshirojnë të bëjnë vaksinën midis 37% dhe 40%. Dr. Anthony Fauci, eksperti kryesor për sëmundjet infektive në Shtetet e Bashkuara, vlerëson se imuniteti i grupit mund të kërkojë deri në 85% vaksinim. Në Filadelfia, rreth gjysma e punonjësve të urgjencës dhe mjekëve të departamentit të zjarrfikësve kanë zgjedhur të mos e bëjnë vaksinën. tha komisioneri i zjarrfikësve në Filadelfia, Adam Thiel. Afrikano-amerikanët kanë një nga nivelet më të larta të infektimit me COVID-19 dhe të vdekjeve në Shtetet e Bashkuara, sipas Qendrave për Parandalimin dhe Kontrollin e Sëmundjeve (CDC). Megjithatë, sondazhet tregojnë se vetëm 4 në 10 afrikano-amerikanë thonë se do të vaksinohen, krahasuar me 8 në 10 aziatiko-amerikanë dhe 6 në 10 amerikanë të bardhë dhe hispanikë. thotë Demetrio Olivieri, nga Departamenti i Zjarrfikësve në Filadelfia. Ekspertët e Shëndetit Publik po bëjnë thirrje për fushata informacioni të përqëndruara. thotë neuropsikologia April Thames. Mjekët që i përkasin Bordit Amerikan të Mjekësisë po postojnë foto dhe video të tyre duke marrë vaksinën COVID-19. Është pjesë e një fushate nga Bordi Amerikan i Mjekësisë për të bindur njerëzit se vaksina është e sigurt. thotë Dr. Richard Baron, nga Bordi Amerikan i Mjekësisë. Duke pasur parasysh nivelin e lartë të infektimeve në Shtetet e Bashkuara dhe numrin e madh të vdekjeve, nevoja është urgjente. Në Kaliforni, Disneyland po tjetërsohet në një qendër të madhe vaksinimi. Në Arizona, Garda Kombëtare po ndihmon në qendrat e vaksinimit. Pandemia do të marrë fund vetëm kur vaksina në shishe të injektohet në krahët e njerëzve.